b'\n_START_ARTICLE_\nHMS Exeter (D89)\n_START_SECTION_\nPalvelus\n_START_PARAGRAPH_\nFalklandin sodan syttyess\xc3\xa4 alus oli Karibialla, josta se siirrettiin HMS Sheffieldin tuhouduttua Falklandille. Alus ampui sodan aikana alas kolme Argentiinan ilmavoimien konetta, kaksi A-4C Skyhawkia 30. toukokuuta ja Learjet 35A:n 7. kes\xc3\xa4kuuta._NEWLINE_Alus palveli 1991 operaatio Granbyss\xc3\xa4 Persianlahden sodassa, jolloin sen p\xc3\xa4\xc3\xa4llikk\xc3\xb6n\xc3\xa4 oli Nigel Essenhigh. Sen teht\xc3\xa4v\xc3\xa4n\xc3\xa4 oli suojata Irakin maajoukkoja tulittavia Yhdysvaltain laivaston taistelulaivoja. _NEWLINE_Se osallistui 2007 Newquayssa Falklandin sodan 25-vuotismuistotilaisuuteen viimeisen\xc3\xa4 edelleen palveluksessa olevana sotaan osallistuneena sotalaivana. Alus siirrettiin 30. hein\xc3\xa4kuuta 2008 Portsmouthissa reserviin ennen kuin se poistettiin palveluksesta 27. toukokuuta 2009. Alus palveli vuoden 2010 alussa edelleen koulutusproomuna uusien hinaajien miehist\xc3\xb6n koulutuksessa. Aluksen hylky huutokaupattiin 28. maaliskuuta 2011 ja se hinattiin Leayl Ship Recyclingille Turkkiin 23. syyskuuta.'